《六十吟五首》
元代·方回

三十年将一世论，缪悠两世见儿孙。
纷纭往事皆如梦，漫浪虚名独许存。
蚤遣候虫忧敝絮，悬知寿客笑空樽。
径芜阶叶无人扫，卧听秋风昼掩门。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。